Manden havde forsøgt at komme forbi et hegn, der stak ud over kajkanten og spærrede indgangen til hans skib, men det lykkedes altså ikke for ham, og han måtte en tur i havnen. Hans råb om hjælp blev heldigvis hørt, og det lykkedes at få manden op af vandet. - Han var godt afkølet, da han havde været i vandet et stykke tid. Han vejede over 100 kilo, så de havde besvær med at få ham op, forklarer vagtchef hos Nordjyllands Politi Henrik Bech. Manden har været en tur forbi skadestuen, men er i god behold. Han var beruset, da han røg i vandet. Han var på vej hjem til skibet efter en tur i byen.

Opsummering:
En canadisk mand faldt lørdag nat i havnen i Skagen. Han var på vej tilbage på sit skib, da det gik galt.